Diari Oficial de la Generalitat Valenciana


Sumari del DOGV 5436, del 25-01-2007 (2006/15220)

Informació pública de la proposta de programa d'actuació integrada del sector Supermercat la Nucia.
---------------------------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/15653


Data del document
:   26-12-2006

Organisme emissor
:   Mencortes, SL

Tipus de document
:   Informació Pública

La mercantil Mencortés, SL, domiciliada a la Nucia, carretera de Benidorm a Pego, km 52,7, constituïda per temps indefinit per mitjà d'escriptura pública atorgada el dia 23 de juny de 2000 davant del notari de l'Alfàs del Pi Juan Carlos Alonso Navarro; consta inscrita en el Registre Mercantil de la província d'Alacant, al tom 2335, foli 72, full A-59.095, i està provista de CIF número B-53471637, formularà proposta de programa d'actuació integrada del sector Supermercat la Nucia. Tot això a la vista del concurs per a la selecció de l'agent urbanitzador per al desenvolupament del programa d'actuació integrada del sector Supermercat la Nucia, convocat per l'Ajuntament de la Nucia, la gestió indirecta de la qual va ser aprovada per acord plenari, en sessió celebrada el dia 6 d'octubre de 2006, així com les bases particulars de programació publicades en el Diari Oficial de la Generalitat número 5.395, de data 24 de novembre de 2006, i a l'empara del que disposa l'article130 i ss de la Llei 16/2005, de 30 de desembre, Urbanística Valenciana (LUV) i article 280 i ss del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).
L'alternativa tècnica del programa està integrada per la memòria del programa i projecte d'urbanització, així com pla parcial de millora i la resta de documents exigits legalment (art. 126, a), f) i k) i article 72 a 74 de la LUV), entre altres: document justificatiu de la integració territorial, cèdula territorial d'urbanització, estudi d'impacte ambiental, etc.
De conformitat amb el que establix l'article 134 de la LUV i article 293 del ROGTU, se sotmet a informació pública l'esmentada documentació, per un termini d'un mes, comptat des de la publicació del preceptiu anunci en el DOGV, en la notaria de Juan Guillermo Giménez Giménez, amb domicili al carrer de Pizarro, 13-entresòl, de la Vila Joiosa (03718 Alacant), telèfon 10 222 28 10, i se n'ha depositat una còpia a l'Ajuntament de la Nucia.
Durant l'indicat termini podrà consultar-se tota la documentació, tant a l'Ajuntament com a la notaria (dilluns a divendres, de 09.30 a 14.00 hores, on es podrà obtindre còpia de l'acta de protocol·lització número 2582/06, així com formular les al·legacions que estimen oportunes.
Amb anterioritat a la publicació del present anunci, tant en el DOGV com en un diari no oficial, i en compliment del que establix l'article 134.4 de la LUV, s'ha remés el corresponent avís notificació al domicili dels qui consten en el cadastre com a titulars de drets afectats per l'actuació proposada. Sense perjudici d'això, este anunci es publica perquè a més servisca d'avís a tots aquells propietaris desconeguts o titulars cadastrals la direcció dels quals no constara o fóra errònia, de conformitat amb el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre).
La Nucia, 26 de desembre de 2006.- L'apoderat: Juan Francisco Mendoza García.